Πολιτισμική γεωγραφία

δεξιά|μικρογραφία|300x300εσ| Παγκόσμιος χάρτης που απεικονίζει πολιτισμικές περιοχές
Η **πολιτισμική γεωγραφία** είναι κλάδος της ανθρωπογεωγραφίας.

Οι γεωγράφοι που βασίζονται σε αυτή την παράδοση βλέπουν τους πολιτισμούς και τις κοινωνίες να αναπτύσσονται από τα τοπικά τους τοπία αλλά και να διαμορφώνουν αυτά τα τοπία. Αυτή η αλληλεπίδραση μεταξύ φυσικού τοπίου και ανθρώπου δημιουργεί το πολιτισμικό τοπίο. Αυτή η κατανόηση είναι το θεμέλιο της πολιτισμικής γεωγραφίας, αλλά έχει επαυξηθεί τα τελευταία 40 χρόνια με πιο λεπτές και σύνθετες έννοιες του πολιτισμού, που προέρχονται από ένα ευρύ φάσμα επιστημονικών κλάδων, όπως η ανθρωπολογία, η κοινωνιολογία, η θεωρία της λογοτεχνίας και ο φεμινισμός. Κανένας ενιαίος ορισμός του πολιτισμού δεν κυριαρχεί στην πολιτιστική γεωγραφία. Ανεξάρτητα από την ιδιαίτερη ερμηνεία τους για τον πολιτισμό, ωστόσο, οι γεωγράφοι απορρίπτουν ομόφωνα θεωρίες που αντιμετωπίζουν τον πολιτισμό σαν να έλαβε χώρα ως απομονωμένη έννοια.

## Επισκόπηση
Ένα βασικό θέμα εντός του πεδίου μελέτης της πολιτισμικής γεωγραφίας είναι ότι η παγκοσμιοποίηση έχει θεωρηθεί η εξήγηση για την πολιτισμική σύγκλιση.

Αυτή η γεωγραφία μελετά τη γεωγραφία του πολιτισμού. Στο πλαίσιο αυτό, εξετάζονται τα παρακάτω:

* Θεωρίες πολιτισμικής ηγεμονίας ή πολιτισμικής αφομοίωσης μέσω του πολιτισμικού ιμπεριαλισμού.
* Διαφοροποίηση πολιτισμικών περιοχών, ως μελέτη των διαφορών στον τρόπο ζωής που περιλαμβάνει ιδέες, νοοτροπίες, γλώσσες, πρακτικές, θεσμούς, δομές εξουσίας και ολόκληρο το φάσμα πολιτισμικών πρακτικών σε επιμέρους γεωγραφικές περιοχές.
* Μελέτη πολιτισμικών τοπίων και πολιτισμική οικολογία.
* Άλλα θέματα περιλαμβάνουν την αίσθηση του τόπου, την αποικιοκρατία, τη μετααποικιοκρατία, τον διεθνισμό, τη μετανάστευση, την αποδημία και τον οικοτουρισμό.

## Ιστορία
[δεξιά|μικρογραφία|350x350εσ| Ο Τσαρλς Μπουθ τον 19ο αι. δημιούργησε μια σειρά βιβλίων με τίτλο ''Life and Labor of the People in London'', με διάφορους [Χάρτης|χάρτες που εντοπίζουν τη φτώχεια στην πόλη του Λονδίνου.]]
Αν και τα πρώτα βήματα για τη μελέτη διαφορετικών λαών και πολιτισμών στη Γη είχαν γίνει από αρχαίους γεωγράφους όπως ο Κλαύδιος Πτολεμαίος ή ο Στράβων, η πολιτισμική γεωγραφία ως επιστημονική μελέτη εμφανίστηκε αρχικά ως εναλλακτική στις περιβαλλοντικές ντετερμινιστικές θεωρίες των αρχών του 20ού αι., που πρέσβευαν ότι οι άνθρωποι και οι κοινωνίες ελέγχονται από το φυσικό περιβάλλον στο οποίο αναπτύσσονται. Αντί να μελετά προκαθορισμένες περιοχές με βάση τις περιβαλλοντικές ταξινομήσεις, η πολιτισμική γεωγραφία άρχισε να ενδιαφέρεται για τα πολιτισμικά τοπία. Στον τομέα αυτό ηγήθηκε ο «πατέρας της πολιτιστικής γεωγραφίας» Καρλ Σάουερ του Πανεπιστήμιο της Καλιφόρνιας (Μπέρκλεϊ). Ως αποτέλεσμα, η πολιτισμική γεωγραφία κυριαρχήθηκε από Αμερικανούς μελετητές.

Ο Σάουερ όρισε το τοπίο ως την καθοριστική μονάδα γεωγραφικής μελέτης. Είδε ότι οι πολιτισμοί και οι κοινωνίες αναπτύχθηκαν από το τοπίο τους, αλλά και το διαμόρφωσαν επίσης. Αυτή η αλληλεπίδραση μεταξύ του φυσικού τοπίου και του ανθρώπου δημιουργεί το πολιτιστικό τοπίο. Το έργο του Σάουερ ήταν εξαιρετικά ποιοτικό και περιγραφικό και αμφισβητήθηκε τη δεκαετία του 1930 από την περιφερειακή γεωγραφία του Ρίτσαρντ Χάρτσχορν. Ο Χάρτσχορν αποζητούσε τη συστηματική ανάλυση των στοιχείων που διέφεραν από τόπο σε τόπο, κάτι που έλαβε χώρα κατά την ποσοτική επανάσταση. Η πολιτισμική γεωγραφία παραγκωνίστηκε από τις θετικιστικές τάσεις αυτής της προσπάθειας να γίνει η γεωγραφία μια θετική επιστήμη, αν και μελετητές όπως ο Ντέιβιντ Λόουελνθαλ συνέχισαν να γράφουν για τις πιο υποκειμενικές, ποιοτικές πτυχές του τοπίου.

Τη δεκαετία του 1970, ένα νέο είδος κριτικής του θετικισμού στη γεωγραφία αμφισβήτησε άμεσα τις ντετερμινιστικές και αφηρημένες ιδέες της ποσοτικής γεωγραφίας. Μια αναζωογονημένη πολιτιστική γεωγραφία εκδηλώθηκε με γεωγράφους όπως ο Γι-Φου Τουάν, ο Έντουαρντ Ραλφ και η Αν Μπάτιμερ με τον ανθρωπισμό, τη φαινομενολογία και ερμηνευτική. Αυτό ξεκίνησε μια ισχυρή τάση της ανθρωπογεωγραφίας προς τον μεταθετικισμό που αναπτύχθηκε η «νέα πολιτισμική γεωγραφία», η οποία αντλούσε μεθόδους συστηματικής κοινωνικής και πολιτισμικής κριτικής από την κριτική γεωγραφία.

## Συνεχής εξέλιξη της πολιτισμικής γεωγραφίας
[δεξιά|μικρογραφία|300x300εσ| Πολιτισμικός χάρτης του κόσμου βασισμένος σε εργασία των [Πολιτική επιστήμη|πολιτικών επιστημόνων Ρόναλντ Ίνγκελχαρτ και Κρίστιαν Βέλτσελ το 2004]]
[δεξιά|μικρογραφία|300x300εσ| Τοπικός χάρτης της μουσικής κουλτούρας Γκάμελαν, Κούλιντανγκ και Πίφατ στη [Νοτιοανατολική Ασία]]
Από τη δεκαετία του 1980, αναδύθηκε μια «νέα πολιτιστική γεωγραφία», βασιζόμενη σε ένα σύνολο ποικίλλων θεωρητικών παραδόσεων, όπως τα μαρξιστικά πολιτικοοικονομικά μοντέλα, η φεμινιστική θεωρία, η μετααποικιακή θεωρία, ο μεταδομισμός και η ψυχανάλυση.

Με βάση κυρίως τις θεωρίες του Μισέλ Φουκό και τις επιρροές της μετααποικιακής θεωρίας, έχει γίνει συντονισμένη προσπάθεια αποδόμησης του πολιτισμού προκειμένου να αποκαλυφθεί ότι οι σχέσεις εξουσίας είναι θεμελιώδεις για τις χωρικές διαδικασίες και την αίσθηση του τόπου. Ιδιαίτεροι τομείς ενδιαφέροντος είναι ο τρόπος με τον οποίο οργανώνονται οι πολιτικές ταυτότητας στο χώρο και η κατασκευή της υποκειμενικότητας σε συγκεκριμένους χώρους.

Κάποια παραδείγματα κλάδων είναι:

* Φεμινιστική γεωγραφία
* Παιδικές γεωγραφίες
* Τμήματα της τουριστικής γεωγραφίας
* Συμπεριφορική γεωγραφία
* Σεξουαλικότητα και χώρος
* Πρόσφατες εξελίξεις στην πολιτική γεωγραφία
* Μουσική γεωγραφία
* Μαύρη γεωγραφία

Στο πλαίσιο της *νέας πολιτισμικής γεωγραφίας*, κάποιοι έχουν στρέψει την προσοχή τους στην κριτική ορισμένων ιδεών της, θεωρώντας στατικές τις απόψεις της για την ταυτότητα και το χώρο. Ο κλάδος ακολούθησε τις κριτικές του Φουκό από άλλους μεταδομιστές θεωρητικούς όπως ο Μισέλ ντε Σερτό και ο Ζιλ Ντελέζ. Σε αυτόν τον τομέα, έχουν κυριαρχήσει η μη αντιπροσωπευτική γεωγραφία και η έρευνα για την κινητικότητα του πληθυσμού. Άλλοι προσπάθησαν να ενσωματώσουν αυτές και άλλες κριτικές πίσω στη νέα πολιτιστική γεωγραφία.

Διάφορες ομάδες εντός της γεωγραφικής κοινότητας έχουν διαφορετικές απόψεις σχετικά με τον ρόλο του πολιτισμού και τον τρόπο ανάλυσής του στο πλαίσιο της γεωγραφίας. Συνήθως πιστεύεται ότι η φυσική γεωγραφία υπαγορεύει μόνο πτυχές του πολιτισμού όπως η κατοικία, η ένδυση και η κουζίνα. Ωστόσο, η συστηματική ανάπτυξη αυτής της ιδέας γενικά απαξιώνεται ως περιβαλλοντική αιτιοκρατία. Οι γεωγράφοι είναι πλέον πιο πιθανό να κατανοήσουν τον πολιτισμό ως ένα σύνολο συμβολικών πόρων που βοηθούν τους ανθρώπους να κατανοήσουν τον κόσμο γύρω τους, καθώς και μια εκδήλωση των σχέσεων ισχύος μεταξύ διαφόρων ομάδων και της δομής μέσω της οποίας περιορίζεται και ενεργοποιείται η κοινωνική αλλαγή. Υπάρχουν πολλοί τρόποι να δούμε τι σημαίνει πολιτισμός υπό το πρίσμα διαφόρων γεωγραφικών γνώσεων, αλλά γενικά οι γεωγράφοι μελετούν τον τρόπο με τον οποίο οι πολιτισμικές διαδικασίες περιλαμβάνουν χωρικά μοτίβα και διαδικασίες ενώ απαιτούν την ύπαρξη και τη διατήρηση συγκεκριμένων ειδών τόπων.

## Περιοδικά
Επστημονικά περιοδικά ομότιμης αναθεώρησης που επικεντρώνονται κυρίως στην πολιτιστική γεωγραφία ή περιέχουν άρθρα που συμβάλλουν στην περιοχή:

* *[http://www.tandfonline.com/toc/rjcg20/current Journal of Cultural Geography]*
* *[http://onlinelibrary.wiley.com/journal/10.1111/(ISSN)1467-8330 Antipode]*
* *[http://onlinelibrary.wiley.com/journal/10.1111/(ISSN)1475-4762 Area]*
* *[http://www.sagepub.com/journalsProdDesc.nav?prodId=Journal201809 cultural geographies]*
* *[http://www.envplan.com/D.html Society and Space - Environment and Planning D]*
* *[https://web.archive.org/web/20140810060248/http://geography-compass.com/cultural/ Geography Compass (Cultural Geography Section)]*
* *[http://www.tandfonline.com/toc/rscg20/current#.U7qvbPldVnk Social & Cultural Geography]*
* *[http://onlinelibrary.wiley.com/journal/10.1111/(ISSN)1475-5661 Transactions of the Institute of British Geographers]*

## Δείτε επίσης

* Περιβαλλοντικός ντετερμινισμός

## Παραπομπές

## Περαιτέρω ανάγνωση
* Carter, George F. *Man and the Land.* *Μια Πολιτιστική Γεωγραφία* . Νέα Υόρκη: Holt, Rinehart & Winston, 1964.
* Tuan, Yi-Fu. 2004. "Centennial Forum: Cultural Geography: Glances Backward and Forward". Annals of the Association of American Geographers. 94 (4): 729–733.

## Εξωτερικοί σύνδεσμοι
* 

Κατηγορία:Πολιτισμικές σπουδές
Κατηγορία:Ανθρωπογεωγραφία